Turisme i Norge

**Turismen i Norge** vokser (status 2006), men verdensturismen vokser mer.

Det samlede antallet ankomster i Norge fra utlandet var mer enn sju millioner i 2006. Dette tallet omfatter mer enn 3,9 millioner overnattingsgjester og 1,3 millioner dagsbesøkende som ankom Norge. I tillegg foretok utenlandske cruisepassasjerer 1,8 millioner dagsbesøk i norske havner.

I 2018 kom det 30 millioner reisende til Norge, det inkluderer nordmenn på vei hjem. 

Det er nå veksten i flytrafikken som er motoren i den utenlandske trafikken til Norge. Mens antall overnattingsgjester med ferge gikk ned med to prosent og antall overnattingsgjester på veg var uendret i forhold til nivået i 2005, økte tallet på overnattingsgjester med fly med hele åtte prosent. 
 
Av overnattingsgjestene var 940 000 på forretningsreise og tre millioner på feriereise. Totalt resulterte denne trafikken i 26 millioner utenlandske over-nattinger i Norge, hvorav forretningsreisende sto for 4,3 millioner og feriegjestene for 21,7 millioner gjestedøgn.

Hovedtyngden av trafikken fra utlandet finner sted i sommersesongen: To tredeler av alle overnattingsgjestene ankommer i perioden mai til september, mens 20 prosent kommer i vintersesongen (januar–april).

Antall overnattinger for utenlandske borgere var i 2014 omlag 1,4 millioner fra Tyskland, 1 million fra Sverige og 750.000 fra Danmark.

Storbyene i Norge som får flest besøk av turister er Oslo, Bergen, Trondheim, Stavanger, Kristiansand, Tromsø, Ålesund, Fredrikstad og Tønsberg, mens av de mindre byene i Norge som får flest besøk av turister finner vi bl.a. Kragerø, Arendal, Grimstad, Stavern, Langesund, Lillehammer, Røros, Haugesund, Skudeneshavn, Halden, Svolvær, Mandal, Lyngdal, Flekkefjord, Egersund, Florø og Bodø. Bl.a. landlige områder i Norge som får flest besøk av turister er Flåm, Stryn, Geiranger, Lofoten, Lindesnes, Hemsedal, Trysil, Helgelandskysten, Nordkapp, Lista, Saltstraumen, Tjøme og Hvaler.

## Historie

Engelskmenn var de tidlige turistene i Norge. Thomas Bennett ga i 1859 ut *Handbook of Norway*, og grunnla reisebyrå i Oslo i 1849. Fra 1854 hadde Thos. Wilson Sons & Co sommertrafikk ukentlig Hull-Oslo-Gøteborg. Geiranger som turistmål ble særlig etablert da veien til Grotli var ferdig i 1889, da var det omtrent 40 anløp av turistskip i Geirangerfjorden, på 1890-tallet var det omkring 70 årlig, fra 1900 var det i underkant av 100 skip årlig. Bennetts Reisebureau ble etablert i Kristiania i 1850.

Sommeren 1869 seilte kvekeren Edward Backhouse med yachten «Nereid» til Norge som ett av de første utenlandske turistskip som besøkte landet, også med religiøst formål. For å komme seg etter stress og dårlig helse ville han besøke det rolige og helsebringende Norge. Reisefølget var blant annet innom Ålesund, Geiranger, Molde, Stavanger, Veblungsnes og Romsdal.

Keiser Wilhelm besøkte Molde første gang i 1889. Geiranger besøkte han første gang i 1899. Keiseren var i Norge hvert år til 1914, ofte med skipet «Hohenzollern» fra 1892, og fulgt av en liten flåte. Han befant seg i Sognefjorden under opptakten til første verdenskrig.

Cruiseskipene førte til økning i turisttrafikken omkring århundreskiftet, noen tall for utenlandske turister:
* 1889: 16&nbsp;766.
* 1902: 20&nbsp;827 (juni-september).
* 1906: 34&nbsp;342 (mai-september), av disse 37 % engelske, 22 % tyske.

I 1906 var det totalt 12&nbsp;600 besøkende til Geiranger, av dette 4&nbsp;955 med engelske skip. Norge tok i 1905 i mot totalt 25&nbsp;000 utenlandske turister, hvorav omkring halvparten besøkte Geiranger.

Stortingsmelding 98 fra november 1974 innvarslet en betydelig endring i synet på turisme i Norge, og trakk hotellenes fremtidige eksistensberettigelse i tvil. Norske turisthotellers forening fikk beskjed om at de fremover var ment å dekke nordmenns rekreasjonsbehov, for valutainntekter fra utenlandske turister kom ikke lenger til å være av særlig interesse for Norge.«Hotellene må omstille seg», forsiden av *[[Bergens Tidende]]*, 9. november 1974

## Økonomi og omfang

Det samlede turistkonsumet i Norge var i 2008 108 milliarder kroner, noe som tilsvarer 4,5 % av BNP (utenom petroleumssektoren) og 6,5 % av sysselsettingen. I dette tallet er også medregnet omkring 22 milliarder kroner i forretningsreiser for norske virksomheter. Utenlandske besøkende sto for omkring 31 milliarder kroner. Akershus og Oslo hadde størst omsetning, Finnmark og Aust-Agder minst totalomsetning, men i Finnmark utgjorde turismen 8 % av bruttproduktet. Turistkonsumet består av omkring 32 % utlegg til transport samt 11 % til turoperatører og bilutleie, i Akershus sto transporttjenester for over 80 % av turistenes konsum. Overnatting sto for 11 %.

Personer bosatt i Norge gjennomførte i 2007 om lag 23 millioner reiser med overnatting, av dette var 1/3 til utlandet - i tillegg var 6,5 millioner dagsturer til utlandet. Nordmenns viktigste reisemål i utlandet (i fallende rekkefølge): Sverige, Danmark, Spania, Storbritannia, Tyskland, Frankrike, Hellas, Italia, USA og Tyrkia.

Tall for sommeren 2021 fra forretningsbanken DNB tyder på at Stranda kommune med blant annet Geiranger er den kommunen med største andel av omsetning fra turister og tilreisende. I ukene 25-27 skrev 86 % av omsetningen seg fra turister. Kommunene Lom, Aurland, Stryn, Moskenes, Gjerstad, Flekkefjord, Kragerø og Øystre Slidre var også over 80 % i disse ukene.

## Attraksjoner

Fløibanen holder stand som den best besøkte attraksjonen i Norge med 1 131 707 besøkende. Botanisk hage i Oslo som er en del av Naturhistorisk museum har hatt ca 800.000 besøkende årlig (per 2019). nesten det dobbelte fra Holmenkollen i Oslo. Nykommer på listen, Verdenskulturminnet Bryggen i Bergen med 583 510 besøkende, kaprer tredjeplassen foran Kristiansand Dyrepark som hadde en økning på syv prosent med totalt 532 044 besøkende. 
 
Vigelandsanlegget i Frognerparken antas å være den best besøkte attraksjonen i Norge, men har ikke mulighet til å foreta tellinger og er derfor ikke med på listen. Museet Erkebispegården har hatt den største prosentvise økningen i forhold til fjoråret på hele 64 prosent.
 
Magnor Glassverk har opplevd en nedgang. Fornøyelsesparkene; Tusenfryd, Dyreparken, Hunderfossen, Kongeparken og Bø Sommarland alle opplevd en økning.

### Cruiseanløp
I 2017 ble det oppgitt at 1,4 millioner besøkende er innom Flåm i løpet av ett år. Av disse er 90 % utenlandske inkludert 40 % fra Asia. Antall overnattinger av turister fra Kina ble nesten doblet fra 2016 til 2017, og fra 2014 til 2015. Bergen er (2017) blant de fire mest besøkte cruisehavnene i Europa og hadde besøk av over 500.000 passasjer med cruise.

Geiranger kom i 2005 med på UNESCOs verdensarvliste og tok det året mot  passasjerer som kom med cruiseskip. I 2018 er tallet omkring , av disse kommer omtrent en tredjedel i juli måned. I tillegg kommer det besøkende i egen bil eller med turbuss. Den store trafikken har ført til merkbar forurensing i form av røyk fra skipene, til tider helseskadelig. Folkehelseinstituttet påla i 2018 Stranda kommune å sette i verk tiltak for å bedre luftkvaliteten. Tall fra SSB og Kystverket viser at cruisetrafikken i norske farvann i 2023 hadde like store utslipp av klimagasser som innenriks flytrafikk.

Mest besøkte havner i Norge i 2018 etter antall passasjerer, ifølge Innovasjon Norge:
# Bergen 
# Stavanger 
# Ålesund 
# Geiranger 
# Flåm 
# Oslo 
# Molde/Åndalsnes/Eresfjord 
# Olden/Loen 
# Trondheim 

I 2019 venter Innovasjon Norge at antall cruiseturister til Stavanger vil passere 500.000. I 2016 kom det 67000 besøkende med cruiseskip til Eidfjord. I 2020 er tallet ventet å øke til 200.000 passasjer med 123 skipsanløp. I årene 2005 til 2012 var 25 til 50 anløp årlig.

Kommuner med flest anløp av cruiseskip (i 2019):
# Stranda (med Geiranger), 344 anløp
# Bergen, 324
# Stavanger, 218
# Aurland (med Flåm og Gudvangen), 170
# Ålesund, 164
# Tromsø, 142
# Oslo, 97
# Stryn (med Olden), 97
# Nordkapp, 94
# Eidfjord, 84
# Trondheim, 75
Havner med flest passasjerer med cruiseskip i 2023:

# Ålesund 654.000
# Bergen 610.000
# Stavanger 570.000
# Geiranger 375.000
# Haugesund 372.000
# Olden 363.000
# Kristiansand 357.000
# Oslo 352.000
# Hellesylt 280.000
# Flåm 240.000
Antall cruiseanløp i norske havner etter år:

* 2015: 1975
* 2016: 2122
* 2017: 2293
* 2018: 2623
* 2019: 2882
* 2020: 467
* 2021: 417
* 2022: 3469
* 2023: 3943
* 2024: 5049 (prognose per mars 2024)

### Liste over de mest besøkte turistattraksjoner i Norge
Innovasjon Norge lagde inntil 2006 en årlig rapport over de mest besøkte attraksjonene i Norge. Denne listen inneholder 50 kulturattraksjoner og 20 naturattraksjoner. Dette er en oversikt over de 10 best besøkte. Botanisk hage i Oslo har ca 800.000 besøkende årlig og er en av de mest besøkte museene i Norge. Flåmsbana har hatt sterk trafikkvekst og omkring 700.000 reiser årlig (per 2014).

## Naturattraksjoner

På toppen av listen over Norges naturattraksjoner lå i 2006 Vøringsfossen med sine 655 000 besøkende. På plassene etter følger Trollstigen (563 331), Kjosfossen (457 400) og Geirangerfjorden (423 643). Høyest prosentvise økning har båtturer på Lysefjorden med 24 prosent hatt, tett fulgt av Dalsnibba ved Geiranger med 22 prosent. Nye på listen er Besseggen og Galdhøpiggen på hhv 21.- og 24.-plass. I 2014 besøkte 250.000 Preikestolen ved Lysefjorden, i 2015 var tallet omkring 270.000. I 2015 ble det registrert 80.000 besøkende på Gaustatoppen, mens Kjerag med 55.000 har gått forbi Besseggen med omkring 50.000 og det er anslått at 50.000 gikk til Trolltunga i 2015. Omkring 15.000 gikk til Galdhøpiggen med guide, i alt anslås det at opp mott 30.000 besøkte toppen i 2015.

For Trollstigen ble det i 2014 registrert 853.000 reisende. Midt på dagen i høysesongen var det i 2014 under 10 sekunder mellom hvert kjøretøy.

## Miljø
En typisk personbil med fossilt drivstoff slipper ut omkring 140 gram CO2 per kilometer. Jo flere passasjerer, desto mindre utslipp per personkilometer. En reise med et fullsatt fly slipper ut 70 til 100 gram per personkilometer, utslippende flyene har har større klimaeffekt fordi de beveger seg høyt i atmosfæren og dessuten bidrar til skydannelse. I 2019 ble det meldt at cruiseskipene som trafikkerte Norge slapp ut til sammen 19.000 tonn NOx, mot 13.000 tonn NOx fra all biltrafikk til sammen. Cruiseskipene slapp ut 5100 tonn svoveldioksid, mot 1000 tonn fra innenriksflåten. I 2018 ble det meldt at cruiseskipene står for 3 % av CO2 utslipp i Norge og forbruker 170 millioner drivstoff, mer enn dobbelt så mye som Hurtigruten. Ifølge Fremtiden i våre hender er det mest CO2 utslipp for flyreise på businessklasse (280 gram/kilometer for hver passasjer), store passasjerskip har rundt 180 gram/kilometer, fly og bobil med 3 personer ligger begge på rundt 150 gram, fly på turistklasse rundt 130 gram, og mellomstor bil med 3 personer rundt 76 gram. Turisme er anslått til 8 % av verdens klimagassutslipp.

## Referanser


## Litteratur
* 

## Eksterne lenker
* Reiselivsbransjens merkevarebygging av Norge, artikkel hos Norgeshistorie.no